Grécko - štrajky
Veľvyslanectvo Slovenskej republiky v Aténach informuje občanov Slovenskej republiky o 24-hodinovom štrajku, ktorý vyhlásila Grécka únia odborových zväzov zamestnancov štátnej správy (ADEDY) na utorok 24. septembra 2019.
Z dôvodu štrajku bude paralyzovaná MHD hlavne v Aténach. Nebudú premávať trolejbusy, autobusy a mestský vlak na trase Pireus - Kifissia (známy ako metro linka 1). Metro linky 2 a 3 budú v prevádzke len od 09.00 - 21.00 h a električky budú v prevádzke od 07.00 - 23.00 h.
K štrajku sa pripoja aj odborové zväzy Námorného zboru - bude úplne prerušená námorná doprava na celom území GR v čase od 06.00 - 24.00 h.
Odborové zväzy pedagogických pracovníkov rôznych stupňov (škôlky, ZŠ, stredné školy, VŠ) vyzvali svojich členov, aby sa do 24h štrajku 24. septembra 2019 zapojili tiež. Média zatiaľ neinformujú o štrajku v leteckej doprave.
Odborové zväzy gréckych železníc (TRAINOSE) vyhlasujú 24-hodinový štrajk na štvrtok 26. septembra 2019. Z dôvodu tohto štrajku budú zrušené plánované odchody vlakov.